Blaze7451/Wiki-th-20250601 huggingface dataset:
ไฟนอลแฟนตาซี XI

ไฟนอลแฟนตาซี XI เป็นเกมแรกในเกมชุด ไฟนอลแฟนตาซี ที่ทำในรูปแบบของเกม MMORPG (Massively Multiplayer Online Role-playing Game) หรือเกมภาษาออนไลน์ ในตลาดครั้งแรกใน ญี่ปุ่น ในเดือนพฤษภาคม พ.ศ. 2545 ในรูปแบบเกม เพลย์สเตชัน 2 และ  เกมคอมพิวเตอร์ PC และวางตลาดใน ทวีปอเมริกาเหนือ ในเดือนตุลาคม พ.ศ. 2546 อีกทั้งยังมีการออกในรูปแบบ เอกซ์บอกซ์ 360 เมื่อต้นปี พ.ศ. 2549 ที่ผ่านมาด้วย นอกจากนี้ ไฟนอลแฟนตาซี XI ยังเป็นเกมออนไลน์เกมแรกที่ทั้งผู้เล่นจาก เพลย์สเตชัน 2 และ คอมพิวเตอร์ จะเล่นในเซิร์ฟเวอร์เดียวกัน 
ไฟนอลแฟนตาซี XI ได้ออกชุดเสริมมาแล้ว 5 ชุดด้วยกัน ได้แก่- Final Fantasy XI: Rise of the Zilart- Final Fantasy XI: Chains of Promathia- Final Fantasy XI: Treasures of Aht Urhgan- Final Fantasy XI: Wings of the Goddess- Final Fantasy XI: Seekers of Adoulin
ใน สหรัฐอเมริกา แพ็คเกจพิเศษที่รวมตัวเกม ไฟนอลแฟนตาซี XI พร้อมทั้งชุดเสริมของชุดแรกนั้น อยู่ในรูปแบบ DVD-ROM เรียกว่า  "The Vana'diel Collection" สำหรับค่าบริการในการเล่นเกม ไฟนอลแฟนตาซี XI ใน ทวีปอเมริกาเหนือ อยู่ที่เดือนละ $12.95 สำหรับ ID แรก และ $1.00 สำหรับ ID ต่อไป ในเวอร์ชันญี่ปุ่นอยู่ที่ เดือนละ 1280 เยนและ 100 เยนสำหรับตัวละครที่ 2 
Final Fantasy XI นั้นใช้ Server เดียวกันทั่วโลกไม่ว่าจะมี Client เป็นภาษาอะไร ในปัจจุบันนั้นมี Client ออกมาทั้งหมด 3เวอร์ชัน คือ เวอร์ชัน JP,เวอร์ชัน NA และเวอร์ชัน EU   2 ภาษาคือญี่ปุ่นและอังกฤษ

**แหล่งข้อมูลอื่น**
ฟไฟนอลแฟนตาซี XI
สุขภาพ

สุขภาพ (health) หมายถึงระดับของประสิทธิภาพเชิงการทำงานหรือเชิงเมตาบอลิกของสิ่งมีชีวิตทั่ว ๆ ไป โดยมีการให้คำนิยามที่แตกต่างกันไป แต่มักเชื่อมโยงกับแนวคิดเรื่องโรค โดยมองเพียงว่าสุขภาพคือการไม่มีโรคหรือไม่เจ็บป่วย จึงมีการเสนอคำภาษาไทย เช่นคำว่า "สุขภาวะ" มาใช้ แม้จะไม่ได้รับความนิยมนัก แต่แนวคิดเรื่องสุขภาพในมิติที่กว้างมีการกำหนดอย่างเป็นทางการมาตั้งแต่การก่อตั้ง องค์การอนามัยโลก ที่ได้ให้คำนิยาม "สุขภาพ" ไว้ในธรรมนูญปี ค.ศ. 1948 ว่า 
แม้นิยามนี้จะเป็นที่วิพากษ์วิจารณ์โดยเฉพาะในประเด็นของความไม่มีตัวชี้วัดที่ชัดเจน ความคลุมเครือในด้านการพัฒนายุทธศาสตร์สุขภาพแบบเป็นองค์รวม และประเด็นปัญญาที่ตามมาจากการใช้คำว่า "สมบูรณ์" (เนื่องจากทำให้เข้าใจไปว่าความมีสุขภาพดีเป็นเรื่องที่เป็นไปได้ยาก) ก็ตาม แต่ก็ยังเป็นนิยามที่ได้รับการยอมรับมากที่สุด ระบบจำแนกประเภทต่างๆ เช่น Family of International Classifications ขององค์การอนามัยโลก ซึ่งประกอบด้วย International Classification of Functioning, Disability and Health (ICF) และ International Classification of Diseases (ICD) เป็นเกณฑ์ที่เป็นที่นิยมใช้มากที่สุดในการนิยามและวัดองค์ประกอบของสุขภาพ
สุขภาพแบ่งออกเป็น 4 ด้านหลักๆ ได้แก่
1.สุขภาพทางกาย (physical health): หมายถึงสภาพร่างกายที่แข็งแรง สมบูรณ์ สามารถทำกิจวัตรประจำวันได้อย่างปกติ ไม่เจ็บป่วยง่าย มีความแข็งแรงของกล้ามเนื้อ กระดูก และระบบต่างๆ ของร่างกายทำงานได้อย่างมีประสิทธิภาพ
2.สุขภาพจิต (mental health): หมายถึงสภาพจิตใจที่สงบ มีความสุข รู้จักควบคุมอารมณ์ มีความคิดที่เป็นบวก สามารถปรับตัวเข้ากับสถานการณ์ต่างๆ ได้ดี และมีความสัมพันธ์ที่ดีกับผู้อื่น
3.สุขภาพสังคม (social health): หมายถึงความสามารถในการเข้าร่วมกิจกรรมทางสังคม มีปฏิสัมพันธ์ที่ดีกับคนรอบข้าง มีความรู้สึกเป็นส่วนหนึ่งของสังคม และมีส่วนร่วมในการพัฒนาสังคม
4.สุขภาพทางปัญญา (spiritual health): หมายถึงความสามารถในการคิด วิเคราะห์ แก้ปัญหา และเรียนรู้สิ่งใหม่ๆ มีความคิดสร้างสรรค์ และมีความรู้ความเข้าใจในสิ่งต่างๆ รอบตัว
สำหรับประเทศไทย ได้ให้นิยามคำว่าสุขภาพไว้อย่างเป็นทางการ ใน พระราชบัญญัติสุขภาพแห่งชาติ พ.ศ. 2550. ในมาตราที่ 3 โดยให้นิยามว่า หมายถึง


**อ้างอิง**

**แหล่งข้อมูลอื่น**
หมวดหมู่:วิทยาศาสตร์สุขภาพ
โรค

ปวดศีรษะ, การ์ตูนจากปี 1819  
โรค (disease) คือความผิดปกติบางอย่างที่มีผลเสียต่อโครงสร้างและการทำงานของสิ่งมีชีวิต ซึ่งอาจมีผลเพียงบางส่วนของสิ่งมีชีวิตหรือมีผลทั้งตัว โดยทั่วไปแล้วจะไม่นับรวมการบาดเจ็บจากปัจจัยภายนอก โรคโดยส่วนใหญ่เป็นภาวะทางการแพทย์ (medical condition) ซึ่งทำให้มีอาการและอาการแสดงต่างๆ โรคอาจเกิดจากปัจจัยภายนอก เช่น สารก่อโรค หรือเชื้อก่อโรค หรืออาจเกิดจากปัจจัยภายในก็ได้ เช่น การทำงานผิดปกติของระบบภูมิคุ้มกันซึ่งเป็นปัจจัยภายใน สามารถทำให้เกิดโรคได้หลายอย่าง เช่น โรคภูมิคุ้มกันบกพร่อง โรคภูมิแพ้ โรคภูมิต้านตนเอง เป็นต้น
ในกรณีของมนุษย์ "โรค" อาจหมายรวมถึงภาวะอื่นๆ ที่ทำให้เกิดความเจ็บปวด การทำหน้าที่บกพร่อง ความไม่สบายกายไม่สบายใจ ปัญหาสังคม และการเสียชีวิต ต่อผู้ที่มีโรค ("ผู้ป่วย") หรือผู้อื่นอีกด้วย ในบางนิยามอาจนับรวมไปถึงการบาดเจ็บ ความพิการ ความผิดปกติ กลุ่มอาการ การติดเชื้อ อาการ พฤติกรรมผิดปกติ และโครงสร้างร่างกายที่มีรูปร่างหรือการทำงานผิดปกติ ด้วยก็ได้ สิ่งต่างๆ เหล่านี้ในบางกรณีอาจไม่ถูกนับรวมเป็นโรค ทั้งนี้ขึ้นอยู่กับจุดประสงค์ของการนำนิยามไปใช้ประโยชน์ โรคอาจไม่ได้มีผลต่อเฉพาะร่างกายของผู้ป่วย แต่อาจมีผลต่อจิตใจ และมุมมองต่อความเป็นไปของโลกได้ด้วย

**อ้างอิง**

**แหล่งข้อมูลอื่น**
  Health Topics, MedlinePlus คำอธิบายเกี่ยวกับโรคต่างๆ ซึ่งเชื่อมโยงไปยังบทความวิจัยในปัจจุบัน-  OMIM แหล่งข้อมูลเกี่ยวกับยีนที่ก่อโรคที่ Online Mendelian Inheritance in Man-  CTD Comparative Toxicogenomics Database แหล่งข้อมูลเกี่ยวกับสารเคมี ยีน และโรคของมนุษย์-  NLM US National Library of Medicine ฐานข้อมูลเกี่ยวกับวิทยาศาสตร์สุขภาพของสหรัฐอเมริกา-  Health Topics A–Z ข้อมูลเกี่ยวกับโรคที่พบบ่อยจาก Center for Disease Control สหรัฐอเมริกา
หมวดหมู่:คำศัพท์แพทย์

หมวดหมู่:แพทยศาสตร์
หมวดหมู่:วิทยาการระบาด
หมวดหมู่:การแพทย์ในสังคม
จีเนียส โลไซ

จีเนียส โลไซ (genius loci) ในนิยายปรัมปราของโรมันหมายถึงวิญญาณที่คอยปกปักรักษาสถานที่เฉพาะของใครของมัน แต่ปัจจุบัน หมายถึงสถานที่ที่มีบรรยากาศพิเศษเฉพาะตัว 
ในงานวางผังชุมชนและงานภูมิทัศน์เมือง ที่มีทั้งการฟื้นฟูเมืองเดิมที่เสื่อมโทรมและการสร้างชุมชนใหม่ แนวคิดและคำ “จีเนียส โลไซ” ได้ถูกนำมาใช้ในเป็นแนวคิดในการออกแบบวางผังสถานที่ให้มีบรรยากาศเฉพาะที่สะท้อนถึงลักษณะเฉพาะของท้องถิ่นที่พึงแตกต่างจากสถานที่อื่น เพื่อให้มีความน่าอยู่ ให้ความน่าประทับใจที่ไม่ลืมเลือนแก่ผู้มาเยี่ยมเยือน
ในเชิงการอภิปรายแนวคิดด้านการพัฒนาเมือง มีการกล่าวถึงเมืองสิงคโปร์ที่แม้จะมีความสวยงาม สะอาด แต่ยังขาดวิญญาณเฉพาะหรือ "จีเนียส โลไซ" เนื่องจากมีความละม้ายกับนครนิวยอร์ก โทรอนโต หรือเมืองสมัยใหม่ในที่ต่าง ๆ ของโลก
หมวดหมู่:ตำนานโรมัน
หมวดหมู่:สถาปัตยกรรม
หมวดหมู่:คำศัพท์ภูมิศาสตร์
เอ็นดอร์ฟิน

เอ็นดอร์ฟิน (Endorphin) เป็นสารภายในร่างกายมนุษย์ที่หลั่งออกมาเพื่อช่วยบรรเทาความเจ็บปวด ผลิตจากต่อมใต้สมอง และ ไฮโปทาลามัส ในกระดูกสันหลัง สารเอ็นดอร์ฟินมีลักษณะคล้ายคลึงกับ โอปิแอต ในกลุ่มโอปิออยด์ ที่ใช้สำหรับระงับการเจ็บปวด
คำว่า "เอ็นดอร์ฟิน" มาจากภาษาอังกฤษคำว่า "เอนโดจีนัส" (endogenous) ที่หมายถึง ผลิตจากภายใน กับ คำว่า "มอร์ฟีน" (morphine) ที่เป็นสารบรรเทาความเจ็บปวด รวมหมายถึง สารบรรเทาความเจ็บปวดที่ผลิตจากภายในร่างกาย
หมวดหมู่:ชีววิทยา
หมวดหมู่:สารสื่อประสาท
หมวดหมู่:โอปิออยด์
หมวดหมู่:ยาบรรเทาปวด
สาธารณรัฐไต้หวัน

ธงสาธารณรัฐไต้หวัน
สาธารณรัฐไต้หวัน (จีน: 台灣共和國, พินอิน: Táiwān Gònghégúo; อังกฤษ: Republic of Taiwan, ROT) เป็นเป้าหมายของการประกาศอิสรภาพไต้หวัน เพื่อจัดตั้งประเทศไต้หวันที่แยกเป็นอิสระจากสาธารณรัฐประชาชนจีน โดยครอบคลุมพื้นที่ปัจจุบันของสาธารณรัฐจีน

**ข้อเรียกร้องเอกราช**
 ยกเลิกชื่อประเทศจาก สาธารณรัฐจีน ซึ่งเป็นชื่อประเทศที่สืบทอดมาตั้งแต่สมัยแผ่นดินใหญ่ก่อนจะแพ้สงครามกลางเมืองจีนและมาตั้งรัฐบาลที่เกาะไต้หวัน เปลี่ยนชื่อเป็นสาธารณรัฐไต้หวัน - ยกเลิกธงชาติสาธารณรัฐจีน, เพลงชาติสาธารณรัฐจีนและเพลงธงชาติสาธารณรัฐจีน- ยกเลิกการใช้ภาษาจีนกลางที่ใช้อักษรจีนตัวเต็ม เปลี่ยนไปใช้ภาษาฮกเกี้ยนไต้หวันโดยใช้เป่อ่วยจี (Pe̍h-ōe-jī) เป็นตัวเขียนและถอดเสียง
หมวดหมู่:ไต้หวัน
การปลูกพืชไร้ดิน

การปลูกพืชไร้ดิน หรือ การปลูกพืชด้วยน้ำ (hydroponics) นับเป็นวิธีการใหม่ในการปลูกพืช โดยเฉพาะการปลูกผักและพืชที่ใช้เป็นอาหาร เนื่องจากประหยัดพื้นที่ และไม่ปนเปื้อนกับสารเคมีต่าง ๆ ในดิน ทำให้ได้พืชผักที่สะอาดเป็นอาหาร ปัจจุบันนี้ในเทคนิคการปลูกพืชแบบไร้ดินหลายแบบด้วยกัน

**ประวัติ**
ตัวอย่างของความพยายามในช่วงแรกๆ ที่ปลูกพืชไร้ดิน ก็คือ สวนลอยบาบิโลน เมื่อราว 600 ปีก่อนคริสตกาล และสวยลอยแห่งอัสเต็กซ์ ในช่วงคริสต์ศตวรรษที่ 11
นักวิจัยการปลูกพืชไร้ดินคนแรกๆ ก็คือ จอห์น วูดวาร์ด (John Woodward) ชาวอังกฤษ เมื่อ พ.ศ. 2002 เขาได้ปลูกพืชในน้ำ โดยได้เติมดินลงไปหลายชนิด การปลูกพืชครั้งนั้นเป็นการสาธิตว่า นอกจากน้ำแล้วในโลกเรานั้นมีสสารหลายชนิดที่พืชต้องการ ครั้นเมื่อกลางคริสต์ศตวรรษที่ 19 นักสรีรวิทยาพืช (plant physiologists) ชาวเยอรมัน ชื่อซัคส์ (Sachs) และคนอพ (Knop) ได้ปลูกพืชในสารละลายอย่างง่ายของเกลืออนินทรีย์
เมื่อ พ.ศ. 2472 ศาสตราจารย์ Gericke แห่งมหาวิทยาลัยแคลิฟอร์เนีย ที่เมืองเดวิส ได้สาธิตว่าพืชจะเติบโตโดยไม่ใช้ดิน สามารถเติบโตไปได้จนโตเต็มที่ ครั้งนั้นเขาได้ปลูกมะเขือเทศในน้ำ จนได้ผลขนาดใหญ่อย่างน่าแปลกใจ และเขาได้เทียบคำศัพท์ในภาษากรีก ที่มีความหมายว่า การเกษตร คือ geoponics ซึ่งหมายถึง ศาสตร์แห่งการปลูกพืชโดยใช้ดิน ด้วยเหตุนี้เขาจึง คิดคำใหม่ว่า hydroponics ซึ่งหมายถึง การปลูกพืชในน้ำ จากภาษากรีก hydros (น้ำ) และ ponos (แรงงาน)
หมวดหมู่:ระบบเกษตรกรรม
โยชิตากะ อามาโนะ

โยชิตากะ อามาโนะ (Amano Yoshitaka)  เกิดเมื่อ 28 กรกฎาคม ค.ศ. 1952 เป็นศิลปินชาวญี่ปุ่น เกิดที่จังหวัดชิซูโอกะ และเป็นที่รู้จักกันทั่วโลกจากการออกแบบตัวละครในเกมไฟนอลแฟนตาซี  และผลจากภาพประกอบในนิยายเรื่อง แวมไพร์ฮันเตอร์ดี (Vampire Hunter D) ซึ่งแต่งโดย ฮิเดยูกิ คิกูจิ (Hideyuki Kikuchi) นอกจากนี้ยังเป็นที่รู้จักในนามของผู้วาด เดอะแซนด์แมน (The Sandman) เนื้อเรื่องเกี่ยวกับนิยายพื้นบ้านญี่ปุ่น แต่งโดย นีล ไกแมน (Neil Gaiman) อามาโนะเคยนำผลงานแสดงโชว์ที่พิพิธภัณฑ์ในนครนิวยอร์ก นอกจากนี้อามาโนะยังได้ออกแบบกิโมโนด้วย
จุดเด่นของงานของอามาโนะ คือ ลักษณะการร่างเส้นและการตวัดภู่กัน โดยเฉพาะอย่างยิ่งลักษณะลายเส้นของเส้นผ และลายเส้นของเสื้อผ้า จะมีลักษณะโดดเด่นเป็นเอกลักษณ์ของตัวเอง โดยผลงานส่วนใหญ่จะเป็นเป็นงานสีน้ำเป็นหลัก

**ผลงาน**

**เกม**
 ไฟนอลแฟนตาซี I (พ.ศ. 2530) - ไฟนอลแฟนตาซี II (พ.ศ. 2531) - ไฟนอลแฟนตาซี III (พ.ศ. 2533) - ไฟนอลแฟนตาซี IV (พ.ศ. 2534) - ไฟนอลแฟนตาซี V (พ.ศ. 2535) - ไฟนอลแฟนตาซี VI (พ.ศ. 2537) - ไฟนอลแฟนตาซี VII (พ.ศ. 2540) - อามาโนะไม่ได้เป็นคนวาดตัวละครให้เกม ในภาคนี้ แต่เป็นคนออกแบบ และวางคอนเซ็ปต์ตัวละครในเกม- Kartia: World of Fate (พ.ศ. 2541)- ไฟนอลแฟนตาซี VIII (พ.ศ. 2542) - อามาโนะไม่ได้เป็นคนวาดตัวละครให้เกม ในภาคนี้ แต่เป็นคนออกแบบ และวางคอนเซ็ปต์ตัวละครในเกม- ไฟนอลแฟนตาซี IX (พ.ศ. 2543) - วาดรูปประกอบ- El Dorado Gate Vol. 1 to 7  (พ.ศ. 2543-2544)- ไฟนอลแฟนตาซี X (พ.ศ. 2544) - อามาโนะไม่ได้เป็นคนวาดตัวละครให้เกม ในภาคนี้ แต่เป็นคนออกแบบ และวางคอนเซ็ปต์ตัวละครในเกม- หมายเหตุ -เท็ตซึยะ โนมูระ (Tetsuya Nomura) เป็นคนวาดตัวละครสำหรับ ไฟนอลแฟนตาซี VII, VIII,X and X-2 อากิฮิโกะ โยชิดะ เป็นคนวาดตัวละครสำหรับ ไฟนอลแฟนตาซี XII

**จิตรกรรม**
 Genji- Rampo- Chimera- Vampire Hunter D- Guin Saga- Sandman: The Dream Hunters- Elektra and Wolverine: The Redeemer- Yoshitaka Amano:The Sky (ผลงานจากไฟนอลแฟนตาซี)

**แหล่งข้อมูลอื่น**
  อามาโนะเวิลด์ เว็บไซต์ส่วนตัวของอามาโนะ
หมวดหมู่:นักวาด
หมวดหมู่:ไฟนอลแฟนตาซี
หมวดหมู่:ศิลปินชาวญี่ปุ่น
หมวดหมู่:บุคคลที่เกิดในปี พ.ศ. 2495
หมวดหมู่:บุคคลจากชิซูโอกะ
หมวดหมู่:บุคลากรสแควร์เอนิกซ์
พืชใบเลี้ยงเดี่ยว

พืชใบเลี้ยงเดี่ยว (Monocotyledon หรือ Liliopsida) เป็นชั้นหนึ่งในส่วนพืชดอกที่มีความสำคัญอย่างยิ่งกลุ่มหนึ่ง ครอบครองพื้นที่ส่วนใหญ่ของพื้นโลก และเป็นพื้ชที่มีความสำคัญทางเศรษฐกิจสูงอีกด้วย
พืชใบเลี้ยงเดี่ยววงศ์ใหญ่ที่สุด คือ กล้วยไม้ (Orchidaceae) โดยมีดอกที่ซับซ้อน และสวยงาม เพื่อดึงดูดแมลงชนิดต่างให้ช่วยในการผสมพันธุ์
ส่วนพืชใบเลี้ยงเดี่ยวที่มีปริมาณมากเป็นอันดับสอง และอาจจะเป็นวงศ์ที่โดดเด่นกว่า ก็คือ หญ้า (Poaceae หรือ Gramineae) โดยมีวิวัฒนาการอีกทางหนึ่ง มีลักษณะพิเศษคือ การแพร่ขยายพันธุ์โดยอาศัยลม พืชในวงศ์หญ้านั้นมีดอกขนาดเล็ก แต่เมื่อรวมเป็นกลุ่มอาจปรากฏเป็นช่อดอกที่มองเห็นชัดเจนและสวยงาม

**การจัดอันดับ**

**ตัวอย่างพืชใบเลี้ยงเดี่ยว**
กล้วย
อ้อย
ไผ่
ข้าว
ข้าวโพด
มะพร้าว
ตาล
ปาล์ม
ตะไคร้
ปักษาสวรรค์
ข้าวฟ่าง
จาก
แฝก
พุทธรักษา
ข่า
กระเจียว
ขิง
หมาก
ผักตบชวา
ขมิ้น
ดาหลา
ระกำ
กะพ้อ
ค้อ
เต่าร้าง
ชะโนด
กก
ปากนกแก้ว

**แหล่งข้อมูลอื่น ==
สำนักงานเศรษฐกิจและวัฒนธรรมไทเป

สำนักงานเศรษฐกิจและวัฒนธรรมไทเป (t=駐泰國台北經濟文化辦事處; Taipei Economic and Cultural Office) หรือบางทีก็เรียกกันว่า สำนักงานตัวแทนไทเป (Taipei Representative Office) โดยพฤตินัยแล้วก็คือ สถานทูตและสถานกงสุลของสาธารณรัฐจีน (ไต้หวัน) ในประเทศที่ไม่ได้รับรองสถานะของไต้หวันอันเนื่องจากมาความสัมพันธ์กับทางสาธารณรัฐประชาชนจีน จึงได้สานความสัมพันธ์กันในเชิงการค้าและวัฒนธรรมแทน การก่อตั้งสำนักงานนี้ใช้คำว่า "ไทเป" แทน "ไต้หวัน" หรือ "สาธารณรัฐจีน" เพื่อเป็นการหลีกเลี่ยงการตีความว่าเป็นอีกประเทศหนึ่ง หรือมี "ประเทศจีนสองประเทศ"
โดยการเรียกว่าสำนักงานเศรษฐกิจและวัฒนธรรมนี้ ทำให้ไต้หวันสามารถหลีกเลี่ยงปัญหาทางการทูตกับประเทศต่าง ๆ ที่ว่าสาธารณรัฐประชาชนจีนนั้นเป็น "จีนเดียว" โดยการระบุเป้าหมายว่า "เพื่อส่งเสริมการแลกเปลี่ยนและความร่วมมือระหว่างกันในเรื่อง การค้า, การลงทุน, วัฒนธรรม, วิทยาการ และเทคโนโลยี รวมถึงการสร้างความเข้าใจอันดีต่อกัน" แทนการเป็นตัวแทนทางการทูตของไต้หวันในต่างประเทศ
แต่นอกจากชื่อของสำนักงานแล้ว สำนักงานนี้ก็ปฏิบัติงานทุกอย่างเฉกเช่นเดียวกับสถานทูตหรือสถานกงสุลทั่วไป อย่างเช่น การออกวีซ่า และก็มีสำนักงานของประเทศต่าง ๆ ที่มาจัดตั้งอยู่ในไต้หวันในลักษณะเดียวกัน เช่น สำนักงานการค้าและเศรษฐกิจไทย, สถาบันอเมริกาในไต้หวัน และสำนักงานการค้าแคนาดาในไทเป
ในขณะที่ฮ่องกงที่ตอนนี้เป็นเขตบริหารพิเศษของสาธารณรัฐประชาชนจีน ก็ได้เข้ามาจัดตั้งสำนักงานเศรษฐกิจและการค้าฮ่องกง และก็ปฏิบัติภารกิจในการออกวีซ่าฮ่องกงด้วย ถึงแม้ว่าสถานทูตสาธารณรัฐประชาชนจีนจะทำหน้าที่นี้ให้ในประเทศต่าง ๆ ที่ไม่มีสำนักงานนี้ของฮ่องกงตั้งอยู่ก็ตาม

**ดูเพิ่ม**
 ความสัมพันธ์ระหว่างประเทศของสาธารณรัฐจีน- สถานะทางการเมืองของไต้หวัน- จีนไทเป

**แหล่งข้อมูลอื่น**
  สำนักงานตัวแทนเศรษฐกิจและการค้าในสหรัฐอเมริกา date=2006-04-04 -  สำนักงานเศรษฐกิจและการค้าในแคนาดา date=2005-12-20 -  สำนักงานตัวแทนเศรษฐกิจและการค้าในญี่ปุ่น date=2004-06-22  (ภาษาญี่ปุ่น)-  สำนักงานตัวแทนในสหราชอาณาจักร date=2006-05-10 -  สำนักงานเศรษฐกิจและการค้าในออสเตรเลีย
หมวดหมู่:ไต้หวัน
หมวดหมู่:ไต้หวัน

ตไหวัน
หมวดหมู่:ประเทศที่ใช้ภาษาจีนเป็นภาษาทางการ
ตไต้หวัน
ตไหวัน
ต
ต
หมวดหมู่:อาณาเขตที่เป็นข้อพิพาทในทวีปเอเชีย
หมวดหมู่:กรณีพิพาทเรื่องอาณาเขตจีน
หมวดหมู่:กรณีพิพาทเรื่องอาณาเขตสาธารณรัฐจีน
หมวดหมู่:สาธารณรัฐจีน

จ
หมวดหมู่:ประเทศที่ใช้ภาษาจีนเป็นภาษาทางการ
ส
หมวดหมู่:ประเทศในเอเชียตะวันออก
หมวดหมู่:ประเทศริมฝั่งทะเลจีนใต้
หมวดหมู่:ประเทศริมฝั่งทะเลฟิลิปปิน
หมวดหมู่:ประเทศริมฝั่งมหาสมุทรแปซิฟิก
จ
เพื่อนสนิท

เพื่อนสนิท อาจหมายถึง:- เพื่อนสนิท (เพลง) - เพลงจากวงเอ็นโดรฟิน- เพื่อนสนิท (ภาพยนตร์) - ภาพยนตร์เรื่อง เพื่อนสนิท
สถาบันอเมริกาในไต้หวัน

สถาบันอเมริกาในไต้หวัน
สถาบันอเมริกาในไต้หวัน (อังกฤษ: American Institute in Taiwan หรือ AIT) โดยพฤตินัยแล้วทำหน้าที่เป็นสถานทูตของสหรัฐอเมริกาในสาธารณรัฐจีนบนเกาะไต้หวัน สถาบันนี้ได้รับการจัดตั้งขึ้นเนื่องจากว่าทางสหรัฐอเมริกาได้สานความสัมพันธ์ทางการทูตกับสาธารณรัฐประชาชนจีนและยอมรับในนโยบายจีนเดียว ซึ่งทำให้ไม่สามารถจัดตั้งสถานทูตในไต้หวันได้
สถาบันนี้จัดตั้งขึ้นในปี พ.ศ. 2522 (ค.ศ. 1979) ตามรัฐบัญญัติความสัมพันธ์กับไต้หวันหลังจากได้ตัดความสัมพันธ์กับไต้หวันในปี พ.ศ. 2521 (ค.ศ. 1978) ถึงแม้ว่าจะจัดตั้งในนามขององค์กรเอกชน แต่ก็ได้รับอนุญาตให้ปฏิบัติภารกิจต่าง ๆ เช่นเดียวกับสถานทูต ซึ่งรวมถึงการออกวีซ่าและหนังสือเดินทาง เจ้าหน้าที่ก็ปฏิบัติหน้าที่ในนามของพนักงานเอกชน แต่ก็คือเจ้าหน้าที่จากกระทรวงการต่างประเทศสหรัฐอเมริกาที่ในทางเทคนิคถือว่าอยู่ระหว่างการลางานที่ยังคงได้รับการนับอายุงานอยู่ ส่วนงบประมาณของสถาบันนั้นได้รับการจัดสรรโดยตรงจากรัฐบาลกลางสหรัฐอเมริกา
สำนักงานใหญ่ของสถาบันตั้งอยู่ที่กรุงวอชิงตัน ดี.ซี. โดยมีประธานสถาบันปฏิบัติหน้าที่อยู่ที่นั่น และทางสถาบันก็มีสำนักงานอยู่ในไทเปและสำนักงานสาขาอยู่ที่เกาสง ผู้อำนวยการสถาบันอเมริกาในไต้หวันจะประจำอยู่ที่สำนักงานในไต้หวันและปฏิบัติภารกิจต่าง ๆ ในลักษณะเดียวกับเอกอัครราชทูต
ส่วนทางไต้หวันก็ได้จัดตั้งสำนักงานเศรษฐกิจและวัฒนธรรมไทเปที่ปฏิบัติหน้าที่ในลักษณะเดียวกันนี้ขึ้นในสหรัฐอเมริกาเช่นกัน

**ดูเพิ่ม**
 ความสัมพันธ์ระหว่างประเทศของสาธารณรัฐจีน- สถานะทางการเมืองของไต้หวัน

**แหล่งข้อมูลอื่น**
  สถาบันอเมริกาในไต้หวัน
หมวดหมู่:ไต้หวัน
หมวดหมู่:สาธารณรัฐจีน
ชีวปริมาณออกฤทธิ์

ชีวปริมาณออกฤทธิ์ หรือ ชีวประสิทธิผล (bioavailability) ในทางเภสัชวิทยา หมายถึงส่วนของยาจากยาทั้งหมดที่นำเข้าสู่ร่างกายคนไข้ (administered dose) ที่สามารถเข้าสู่ ระบบไหลเวียนโลหิต ได้   ตามหลักข้อหนึ่งของเภสัชจลนศาสตร์ถ้าผู้ป่วยได้รับยาโดยการฉีดเข้าเส้น (intravenous) ชีวปริมาณออกฤทธิ์ของยาตัวนี้จะเท่ากับ 100%  แต่ถ้าผู้ป่วยได้รับยาโดยการรับประทานหรือทางปาก จำนวนยาที่เข้าสู่กระแสเลือดจะลดลงเหลือไม่ถึง 100% เนื่องจากการดูดซึมที่ไม่สมบูรณ์และเฟิร์สท-พาสส์ เมตาโบลิซึม (first-pass metabolism) ชีวปริมาณออกฤทธิ์จะเป็นเครื่องมือสำคัญในเภสัชจลนศาสตร์ ที่จะใช้คำนวณปริมาณยาที่จะให้คนไข้ในกรณีที่ไม่ใช่การให้โดยการฉีด

**คำจำกัดความ**
ชีวปริมาณออกฤทธิ์ คือ การวัดอัตราและขอบเขตการออกฤทธิ์ของยาที่สามารถเข้าไปอยู่ในระบบไหลเวียนโลหิตและเข้าถึงจุดที่ยาจะออกฤทธิ์ กำหนดให้แทนด้วยอักษร F

**ชีวปริมาณออกฤทธิ์สัมบูรณ์**
ชีวปริมาณออกฤทธิ์สัมบูรณ์ (Absolute bioavailability) วัดจากปริมาณยาออกฤทธิ์ที่สามารถวัดได้ในระบบไหลเวียนโลหิต หลังจากให้ยาคนไข้ในรูปแบบที่ไม่ได้ฉีดเข้าเส้น(นั่นคือให้ทาง ปาก ทางทวารหนัก ผ่านทางผิวหนัง ฉีดใต้ผิวหนัง ฯลฯ)
การหาค่าชีวปริมาณออกฤทธิ์สัมบูรณ์ของยาสามารถทำได้โดยการศึกษาทางเภสัชจลนศาสตร์ จากการเขียนกราฟแสดงค่าระหว่างความเข้มข้นของยาในพลาสมา ต่อ เวลา ของยาตัวที่จะหาค่า  เอามาเปรียบเทียบกันระหว่างการให้ยาโดยการฉีดเข้าเส้นและการให้โดยวิธีอื่น ชีวปริมาณออกฤทธิ์สมบูรณ์คือค่าที่ได้จากการนำค่าพื้นที่ใต้เส้นโค้ง (area under curve-AUC) ของการให้ยาโดยวิธีอื่นเป็นตัวตั้งแล้วหารด้วยค่าพื้นที่ใต้เส้นโค้งของการให้ยาโดยฉีดเข้าเส้น ซึ่งเขียนเป็นสมการได้ดังนี้
สังเกตว่ายาที่ฉีดเข้าเส้นจะมีค่าชีวปริมาณออกฤทธิ์สัมบูรณ์เท่ากับ 1 (หรือ F=1) และยาที่ให้ด้วยวิธีอื่นจะมีค่าชีวปริมาณออกฤทธิ์สัมบูรณ์น้อยกว่า 1


**ชีวปริมาณออกฤทธิ์สัมพัทธ์**
ชีวปริมาณออกฤทธิ์สัมพัทธ์ (relative bioavailability) คือ การวัดชีวปริมาณออกฤทธิ์ของยาตัวเดียวกันในรูปแบบตำรับยาที่แตกต่างกัน
เพื่อที่จะกำหนดว่าจะให้ยาคนไข้ในรูปแบบใดดีทีสุด  สามารถเขียนเป็นสมการได้ดังนี้

**ปัจจัยที่มีอิทธิพลต่อชีวปริมาณออกฤทธิ์**
การที่ยาตัวหนึ่งตัวใดเมื่อคนไข้ได้รับยาที่ไม่ได้ให้ด้วยวิธีการฉีด และมีค่าชีวปริมาณออกฤทธิ์สัมบูรณ์น้อยกว่า 1 แสดงว่าจะต้องมีปัจจัยที่ไปลดปริมาณยาที่จะเข้าสู่กระแสเลือด ปัจจัยดังกล่าวอาจมีดังนี้:- การดูดซึมยาจากทางเดินอาหารไม่ดี- มีการเผาผลาญยาบางส่วนที่ตับ- มีการสลายตัวของยาระหว่างทางเข้าสู่กระแสเลือด

**อ้างอิง**
 Shargel, L.; Yu, A.B. (1999). Applied biopharmaceutics & pharmacokinetics (4th ed.). New York: McGraw-Hill. ISBN 0-8385-0278-4.
หมวดหมู่:เภสัชวิทยา
สำนักงานการค้าและเศรษฐกิจไทย

สำนักงานการค้าและเศรษฐกิจไทย (ไทเป) มีภารกิจโดยพฤตินัยเทียบเท่ากับสถานทูตของราชอาณาจักรไทยในสาธารณรัฐจีน แต่เดิมเป็นสำนักงานประสานงานที่อยู่ภายใต้บริษัทการบินไทย และได้แยกตัวออกมาจัดตั้งเป็นหน่วยงานสังกัดกระทรวงการต่างประเทศ เมื่อวันที่ 10 กันยายน พ.ศ. 2535 (ค.ศ. 1992) ปัจจุบันมีสถานะเทียบเท่าสถานเอกอัครราชทูตชั้นหนึ่ง มีผู้อำนวยการใหญ่ (ตำแหน่งเทียบเท่าเอกอัครราชทูต) เป็นหัวหน้าสำนักงานฯ และหัวหน้าทีมประเทศไทย โดยมีผู้แทนจากกระทรวงพาณิชย์ กระทรวงแรงงาน BOI ททท. และการบินไทย ทำงานอยู่ภายใต้ทีมประเทศไทย
เป้าหมายการดำเนินงานของสำนักงานฯ จำกัดอยู่ที่ความสัมพันธ์ในเชิงเศรษฐกิจการค้า, การลงทุน, วิชาการ วัฒนธรรม การให้บริการงานด้านกงสุลแก่คนไทยในไต้หวัน รวมถึงการให้บริการด้านตรวจลงตรา (วีซ่า) แก่ชาวไต้หวันและชาวต่างชาติในไต้หวันที่ประสงค์จะเดินทางเข้าประเทศไทย เช่นเดียวกับสำนักงานเศรษฐกิจและวัฒนธรรมไทเปที่ทางไต้หวันได้มาจัดตั้งขึ้นในประเทศไทยและประเทศอื่น ๆ
ประเทศไทยได้ยุติความสัมพันธ์ทางการทูตในระดับทางการกับสาธารณรัฐจีนเมื่อวันที่ 1 กรกฎาคม พ.ศ. 2518 (ค.ศ. 1975) ที่นายกรัฐมนตรี หม่อมราชวงศ์คึกฤทธิ์ ปราโมช ได้เดินทางไปเยือนสาธารณรัฐประชาชนจีนและได้สถาปนาความสัมพันธ์ระหว่างกัน เป็นการสิ้นสุดการรับรองสถานะของไต้หวันตามนโยบาย "จีนเดียว" ของรัฐบาลจีนแผ่นดินใหญ่

**แหล่งข้อมูลอื่น**
   - สำนักงานการค้าและเศรษฐกิจไทย date=2009-04-29 
หมวดหมู่:สาธารณรัฐจีน
หมวดหมู่:ไต้หวัน
ท
หมวดหมู่:ความสัมพันธ์ไต้หวัน–ไทย
จันทร์เพ็ญ

ยานอวกาศกาลิเลโลถ่ายภาพดวงจันทร์หลายภาพแล้วนำมาประกอบเป็นภาพเดียว เมื่อ วันที่ 7 ธันวาคม พ.ศ. 2535 โดยเดินทางไปเพื่อสำรวจระบบดาวพฤหัส ระหว่าง พ.ศ. 2538–2540 สีในภาพถูกปรับแต่งเพราะกล้อง CCD นั้นไวต่อความยาวคลื่นใกล้อินฟราเรด ที่สายตาของมนุษย์มองไม่เห็น
จันทร์เพ็ญ หรือ วันเพ็ญ (Full moon) คือวันที่พระจันทร์เต็มดวง ตามปฏิทินจันทรคติไทย นับเป็นวัน "ขึ้น 15 ค่ำ" (หรือ วัน 15 ค่ำ ตามปฏิทินจันทรคติจีน) อันเป็นปรากฏการณ์ที่ดวงจันทร์อยู่ในตำแหน่งด้านตรงข้ามของโลก เมื่อพิจารณาจากตำแหน่งดวงอาทิตย์ ในโอกาสนี้ดวงจันทร์ที่เห็นจากพื้นผิวของโลกจะดูสว่างเต็มดวง เพราะรับแสงโดยตรงจากดวงอาทิตย์ อย่างไรก็ตาม ภาพดวงจันทร์ที่เราเห็นเต็มดวงนั้น เป็นเพียงครึ่งหนึ่งของพื้นผิวทั้งหมดของดวงจันทร์ที่ได้รับแสงสว่างจากดวงอาทิตย์

**อุปราคา**
วันเพ็ญเป็นเพียงโอกาสเดียวที่จะเกิดจันทรุปราคาได้ ในเวลานี้ดวงจันทร์อาจเคลื่อนผ่านเงาของโลกที่ทาบลงมา อย่างไรก็ตาม เนื่องความเอียงของวงโคจรที่ดวงจันทร์โคจรรอบโลก (เมื่อเทียบกับวงโคจรที่โลกโคจรรอบดวงอาทิตย์) ทำให้ดวงจันทร์อาจผ่านไปด้านล่างหรือด้านบนของเงาดังกล่าว ด้วยเหตุนี้จันทรุปราคาจึงจะไม่เกิดขึ้นทุกครั้งที่พระจันทร์เต็มดวง
เมื่อพระจันทร์เต็มดวง มักเป็นอุปสรรคแก่การสังเกตการณ์ทางดาราศาสตร์ เพราะแสงที่สว่างไสว จากดวงจันทร์นั้น จะสว่างข่มแสงดวงดาวต่าง ๆ ในท้องฟ้าทำให้มองเห็นได้ยากและไม่ชัดเจนเท่ากันวันเดือนมืด
หมวดหมู่:ดาราศาสตร์
หมวดหมู่:วัน
ไฟนอลแฟนตาซี X-2

(italic=yes) เป็นวิดีโอเกมเล่นตามบทบาท ค.ศ. 2003 ที่พัฒนาและเผยแพร่โดยบริษัทสแควร์สำหรับเพลย์สเตชัน 2 โดยต่างจากเกมไฟนอลแฟนตาซีส่วนใหญ่ ซึ่งใช้เนื้อเรื่องและตัวละครที่มีความเป็นอิสระ โดยภาคX-2 ยังคงดำเนินเรื่องต่อจากไฟนอลแฟนตาซี X (ค.ศ. 2001) เรื่องราวนี้กล่าวถึงยูน่าขณะที่เธอตามหาทีดัส ซึ่งเป็นตัวละครหลักของเกมภาคก่อน ขณะเดียวกันก็พยายามป้องกันไม่ให้ความขัดแย้งทางการเมืองในสปิราทวีความรุนแรงจนกลายเป็นสงคราม
ไฟนอลแฟนตาซี X-2 เป็นเกมแรกในซีรีส์ที่มีตัวละครผู้เล่นเพียงสามตัวและมีการเลือกตัวละครเป็นผู้หญิงล้วน เกมนี้มีระบบการต่อสู้ผสมผสานคลาสตัวละครไฟนอลแฟนตาซี ซึ่งเป็นหนึ่งในแนวคิดรูปแบบการเล่นอันเป็นเอกลักษณ์ของซีรีส์ และเป็นหนึ่งในไม่กี่ภาคที่มีตอนจบที่เป็นไปได้หลายแบบ ส่วนซาวด์แทร็กประกอบเกมนี้สร้างสรรค์โดยโนริโกะ มัตสึเอดะ และทากาฮิโตะ เองูจิ แทนโนบูโอะ อูเอมัตสึ ซึ่งเป็นผู้ประพันธ์เพลงประกอบเกมไฟนอลแฟนตาซีมาอย่างยาวนาน
เกมนี้ได้รับการตอบรับเชิงบวกจากนักวิจารณ์และประสบความสำเร็จในเชิงพาณิชย์ โดยมียอดขายมากกว่า 5.4 ล้านชุดสำหรับเพลย์สเตชัน 2 และคว้ารางวัลมาได้หลายรางวัล ซึ่งนับเป็นเกมไฟนอลแฟนตาซีภาคสุดท้ายที่ออกโดยบริษัทสแควร์ก่อนที่บริษัทดังกล่าวจะรวมกิจการกับเอนิกซ์ในเดือนเมษายน ค.ศ. 2003 เกมดังกล่าวได้เปิดตัวใหม่อีกครั้งในรูปแบบความละเอียดสูงสำหรับเครื่องเพลย์สเตชัน 3 และเพลย์สเตชัน วิตา ใน ค.ศ. 2013 ควบคู่ไปกับไฟนอลแฟนตาซี X ในฐานะไฟนอลแฟนตาซี X/X-2 เอชดี รีมาสเตอร์ กระทั่งต่อมา เวอร์ชันนี้ได้เปิดตัวสำหรับเครื่องเพลย์สเตชัน 4 ใน ค.ศ. 2015, วินโดวส์ใน ค.ศ. 2016 ตลอดจนนินเท็นโด สวิตช์ และเอกซ์บอกซ์วันใน ค.ศ. 2019 โดย ณ เดือนกันยายน ค.ศ. 2021 ซีรีส์ไฟนอลแฟนตาซี X ขายไปได้กว่า 20.8 ล้านชุดทั่วโลก และเมื่อสิ้นสุดเดือนมีนาคม ค.ศ. 2022 ขายไปได้กว่า 21.1 ล้านชุดทั่วโลก

**หมายเหตุ**

**อ้างอิง**

**แหล่งข้อมูลอื่น**
  (archived from the  original)
หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:ไฟนอลแฟนตาซี X
หมวดหมู่:เกมสำหรับเพลย์สเตชัน 2
หมวดหมู่:วิดีโอเกมเล่นตามบทบาท
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
อู่ทอง

อู่ทอง อาจหมายถึง- พระเจ้าอู่ทอง  หรือ สมเด็จพระรามาธิบดีที่ 1 ผู้สถาปนาราชวงศ์อู่ทอง แห่งกรุงศรีอยุธยา- อำเภออู่ทอง ใน จังหวัดสุพรรณบุรี- ถนนอู่ทอง ในกรุงเทพมหานคร- ศิลปะอู่ทอง
หลังสวน

หลังสวน อาจหมายถึง- อำเภอหลังสวน ใน จังหวัดชุมพร- แม่น้ำหลังสวน ใน จังหวัดชุมพร- เทศบาลเมืองหลังสวน ใน อำเภอหลังสวน- ตำบลหลังสวน ใน อำเภอหลังสวน- จังหวัดหลังสวน- สถานีรถไฟหลังสวน- ถนนหลังสวน
** ถนนหลังสวนลุมพินี (เขตปทุมวัน) ใน กรุงเทพมหานคร
** ถนนหลังสวนจตุจักร (เขตจตุจักร) หรือชื่ออย่างเป็นทางการว่า ถนนกำแพงเพชร 3- หลังสวน พันธ์ยุทธภูมิ อดีตนักมวยไทยชื่อดัง เจ้าของฉายา "ขุนเข่าไร้น้ำใจ"
วิกิพีเดีย:วันนี้ในอดีต/7 ธันวาคม

7 ธันวาคม: วันธงกองทัพในอินเดีย- พ.ศ. 500 (43 ปีก่อนคริสตกาล) – กิแกโร นักพูดข้างถนนและผู้แต่งร้อยแก้วผู้ถือได้ว่าสำคัญที่สุดคนหนึ่งของโรม ถูกสังหาร หลังถูกประณามว่าเป็นเสี้ยนหนามแผ่นดิน- พ.ศ. 2358 (ค.ศ. 1815) – มีแชล แน (ในภาพ) จอมพลฝรั่งเศส ถูกประหารชีวิตโดยชุดยิงใกล้กับสวนลุกซ็องบูร์ในกรุงปารีส ฐานแปรพักตร์ไปเข้ากับนโปเลียน- พ.ศ. 2484 (ค.ศ. 1941) – สงครามโลกครั้งที่สอง: กองทัพเรือจักรวรรดิญี่ปุ่นโจมตีแบบจู่โจมต่อเพิร์ลฮาร์เบอร์ในรัฐฮาวาย โดยเจตนาทำลายกองเรือแปซิฟิกของสหรัฐมิให้มีอิทธิพลต่อสงครามที่ประเทศญี่ปุ่นวางแผนไว้ในเอเชียตะวันออกเฉียงใต้- พ.ศ. 2492 (ค.ศ. 1949) – สงครามกลางเมืองจีน: รัฐบาลสาธารณรัฐจีนย้ายจากจีนแผ่นดินใหญ่ไปยังไทเปบนเกาะไต้หวัน - พ.ศ. 2515 (ค.ศ. 1972) – ลูกเรืออวกาศยาน อะพอลโล 17 ถ่ายภาพ "เดอะบลูมาร์เบิล" ภาพถ่ายโลกที่มีชื่อเสียง ระหว่างไปดวงจันทร์
ดูเพิ่ม: 6 ธันวาคม – 7 ธันวาคม – 8 ธันวาคม
จดหมายเหตุ – รายชื่อบทความวันนี้ในอดีต
สึบาสะ

สึบาสะ หรือ ซึบาสะ (tsubasa) (และในอดีตมีการสะกด ทสึบาสะ) ซึ่งในภาษาญี่ปุ่นมีความหมายว่า "ปีก" อาจหมายถึง- สึบาสะ สงครามเทพข้ามมิติ - การ์ตูนญี่ปุ่น- กัปตันซึบาสะ - การ์ตูนญี่ปุ่น
** โอโซระ ซึบาสะ ตัวละครจากการ์ตูนเรื่อง กัปตันซึบาสะ- ซึบาสะ อิมาอิ - นักแสดงชาวญี่ปุ่น- สึบาสะ ฟุคุจิ - นักวาดการ์ตูนชาวญี่ปุ่น- สึบาสะ (ชินคันเซ็น) - สายหนึ่งของรถไฟชินคันเซ็น- โอซุ ซึบาสะ - ตัวละครจากการ์ตูนเรื่อง มาจิเรนเจอร์- คุเรไน ทซึบาสะ - ตัวละครจากการ์ตูนเรื่อง รันม่า ½
แม่แบบ:เสนอชื่อ

หน้าส่วนตัว -  หน้าที่เขียน - หน้าพูดคุยที่เขียน -   ปูมการบล็อก -  เริ่มเขียนเมื่อ  -  สถิติ - เปลี่ยนกลุ่มผู้ใช้
เพื่อนสนิท (เพลง)

เพื่อนสนิท เป็นเพลงที่นิยมเพลงหนึ่งในปี พ.ศ. 2547  ประพันธ์คำร้องโดย ภัคณะ สรุโฆษิต  ขับร้องโดยวงเอ็นโดรฟินในอัลบัมแรก "พริก"และยังเป็นเพลงเปิดตัวของวงเอ็นโดรฟินอีกด้วย เพลงนี้สามารถสร้างกระแสนิยม และมีเสียงตอบรับกับเพลงนี้มาก จนสามารถขึ้นอันดับสูงในการจัดอันดับเพลงในสถานีวิทยุหลาย ๆ สถานี ได้อย่างรวดเร็ว และมิวสิกวิดีโอมีเนื้อหาโดยได้เค้าโครงมาจากการ์ตูนญี่ปุ่น โดยแสดงถึงความสำพันธ์ระหว่างชายหญิงสองคน ที่มีความผูกพันในลักษณะเพื่อน โดยฝ่ายหญิง รู้สึกผูกพันกับฝ่ายชายมากกว่าคำว่าเพื่อน แต่ฝ่ายชายไม่ได้คิดอะไร เมื่อมีคนมาชอบฝ่ายชาย ฝ่ายหญิงพยายามทำตัวเป็นปกติ เหมือนไม่มีอะไรเกิดขึ้น จนเมื่อฝ่ายหญิงบอกความจริง ทำให้ฝ่ายชายรู้ความจริง
ในปี พ.ศ. 2559 ลภัสลัล จิรเวชสุนทรกุลและจิรกิตติ์ ถาวรวงศ์ นำเพลงนี้มาขับร้องใหม่ ประกอบซีรีส์ Kiss The Series รักต้องจูบ
และในปี พ.ศ. 2564 ได้นำเอาเพลงนี้มาประกอบละคร ทะเลเดือด

**ชาร์ต**

**อ้างอิง**
หมวดหมู่:วงเอ็นโดรฟิน
หมวดหมู่:เพลงไทยสากล
หมวดหมู่:ซิงเกิลในปี พ.ศ. 2547 
หมวดหมู่:เพลงในปี พ.ศ. 2547
หมวดหมู่:ซิงเกิลในสังกัดจีเอ็มเอ็ม แกรมมี่
สักวาปากหวาน

สักวาปากหวาน เป็นเพลงยอดนิยมเพลงหนึ่งใน พ.ศ. 2548 โดยวงเอ็นโดรฟิน ในอัลบัมที่ 2 "สักวา 49" และเป็นเพลงเปิดตัวในอัลบัมที่ 2 ของวงเอ็นโดรฟินอีกด้วย
สักวาปากหวาน เป็นเพลงที่ใช้คำประพันธ์แบบสักวาของไทยที่รู้จักกันดีชื่อ สักวาหวานอื่น หรือ สักวาหวานอื่นมีหมื่นแสน ประพันธ์โดยพระเจ้าบรมวงศ์เธอกรมหลวงบดินทรไพศาลโสภณ ที่มีเนื้อหาเกี่ยวกับการพูดของมนุษย์ โดยวงเอ็นโดรฟิน ยกตัวอย่างเกี่ยวกับความรัก และเพลงนี้ยังแสดงถึงวัฒนธรรมของไทยอีกด้วย
หมวดหมู่:วงเอ็นโดรฟิน
หมวดหมู่:เพลงไทยสากล
หมวดหมู่:ซิงเกิลในปี พ.ศ. 2548
หมวดหมู่:ซิงเกิลในสังกัดจีเอ็มเอ็ม แกรมมี่
พืชดอก

พืชดอก ชื่อวิทยาศาสตร์ว่า Magnoliophyta เรียกอีกอย่างหนึ่งว่า Angiospermae หรือ Angiosperms เป็นกลุ่มของพืชกลุ่มใหญ่กลุ่มหนึ่ง มีดอกไม้ และเมล็ดเป็นส่วนประกอบ ซึ่งเมล็ดจะกลายเป็นผลไม้
พืชดอกแบ่งได้ออกเป็นกลุ่มใหญ่ 8 กลุ่มดังนี้ เรียงตามจำนวนสปีชีส์
# Asteraceae หรือ Compositae (ตระกูลเดซี) : 26,000 สปีชีส์
# Orchidaceae (ตระกูลกล้วยไม้) : 20,000 (ประมาณ 30,000)
# Fabaceae หรือ Leguminosae (ตระกูลถั่ว) : 17,000
# Poaceae หรือ Gramineae (ตระกูลหญ้า) : 9,000
# Rubiaceae (ตระกูลMadder) : 7,000
# Euphorbiaceae (ตระกูลSpurge) : 5,000
# Malvaceae (ตระกูลMallow) : 4,300
# Cyperaceae (ตระกูลSedge) : 4,000
นอกจาก 8 กลุ่มหลักยังได้มีกลุ่มอื่นอีกมากกว่า 460 ตระกูล
ดอก
มอนิเตอร์

มอนิเตอร์ เป็นคำทับศัพท์จากภาษาอังกฤษ "monitor" มีหลายความหมายด้วยกัน แต่ที่นิยมใช้ในภาษาไทย มีดังนี้- จอภาพ หรือ จอมอนิเตอร์ หมายถึง จอแสดงผลสำหรับคอมพิวเตอร์ หรืออุปกรณ์อิเล็กทรอนิกส์แบบอื่นๆ ที่มีจอแสดงภาพ เช่น อุปกรณ์วัดทางไฟฟ้าหรืออิเล็กทรอนิกส์ มักจะใช้หลอด CRT เป็นตัวแสดงผล- ลำโพงมอนิเตอร์ หมายถึง ลำโพงที่ใช้สำหรับการฟังเพื่อตรวจสอบเสียง ใช้ในห้องบันทึกเสียง หรือวางบนเวทีการแสดง โดยหันหน้าเข้าหานักร้องหรือนักดนตรี
ลำโพง

ลำโพงทั้งตู้
ลำโพง (loudspeaker, speaker) เป็นอุปกรณ์ไฟฟ้าเชิงกลอย่างหนึ่ง ทำหน้าที่แปลงสัญญาณไฟฟ้าให้เป็นเสียง มีด้วยกันหลายแบบ คำว่า ลำโพงมักจะเรียกรวมกัน ทั้งดอกลำโพง หรือตัวขับ (driver) และลำโพงทั้งตู้ (speaker system) ที่ประกอบด้วยลำโพงและวงจรอิเล็กทรอนิกส์สำหรับแบ่งย่านความถี่ (Crossover Network)
ลำโพงนับเป็นองค์ประกอบที่สำคัญในระบบเครื่องเสียง โดยมีขนาดตั้งแต่เล็กเท่าปลายนิ้ว จนถึงใหญ่ขนาดเส้นผ่าศูนย์กลางนับสิบนิ้ว โดยมีโครงสร้างที่แตกต่างกัน และให้เสียงที่แตกต่างกันด้วย

**ตัวลำโพง**
ส่วนประกอบของลำโพง
โครงลำโพงและ จะมีแม่เหล็กถาวรติดอยู่ พร้อมเหล็กปะกับบน-ล่าง ซึ่งจะมีแกนโผล่ขึ้นมาด้านบนทำให้เกิดเป็นช่องว่างแคบๆ เป็นวงกลมเราเรียกว่าช่องแก็ปแม่เหล็ก (Magnetic Gap) ซึ่งแรงแม่เหล็กทั้งหมดจะถูกส่งมารวมกันอย่างหนาแน่นที่ตรงนี้ ถ้าแม่เหล็กมีขนาดเล็กก็ให้แรงน้อย (วัตต์ต่ำ) ขนาดใหญ่ก็มีแรงมาก (วัตต์สูง) ในปัจจุบันจะมีลำโพงที่ออกแบบให้มีวัตต์สูงเป็นพิเศษ โดยใช้แม่เหล็กขนาดใหญ่ และบางแบบจะซ้อน 2 หรือ 3 ชั้น จะได้วัตต์สูงขึ้นอีกมาก

**หลักการทำงานของลำโพง**
เมื่อมีการป้อนสัญญาณไฟฟ้าให้กับขดลวดเสียงของลำโพงหรือมีการนำลำโพงไปต่อกับ เครื่องขยายสัญญาณเสียงจะมีสัญญาณเสียงออกมาที่ลำโพงหลักการคือ เมื่อมีสัญญาณไฟฟ้าป้อนเข้ามาจะเกิดเส้นแรงแม่เหล็กเกิดขึ้นโดยรอบอำนาจ ของเส้นแรงแม่เหล็กจะดูดและผลักกับเส้นของแม่เหล็กถาวรตามสัญญาณไฟฟ้าที่ได้จากความถี่เสียง ซึ่งมีความถี่เสียงตั้งแต่ 10 Hz - 20 KHz ที่มีการเปลี่ยนแปลงเฟสตลอดเวลาทำให้กรวยกระดาษที่ยึดติดกับขดลวดเสียงเกิดการเคลื่อนที่ดูด และผลักอากาศ จึงเกิดเป็นคลื่นเสียงขึ้น ส่วนสำคัญที่สุดของเครื่องเล่นเหล่านี้ก็คือลำโพง  โดยหน้าที่สำคัญสุดของลำโพงคือ  เปลี่ยนสัญญาณทางไฟฟ้าที่ได้มาจากเครื่องขยายเป็นสัญญาณเสียง  ลำโพงที่ดีจะต้องสร้างเสียงให้เหมือนกับต้นฉบับเดิมมากที่สุด  โดยมีการผิดเพี้ยนน้อยที่สุด  เสียงเป็นคลื่นตามยาว เสียงแหลมและทุ้มขึ้นกับความถี่  ส่วนสียงดังหรือค่อยขึ้นอยู่กับขนาดแอมพลิจูดของคลื่นนั้น   

**ลักษณะการทำงานของลำโพง**
การทำงานของคอยส์เสียงใช้หลักการของแม่เหล็กไฟฟ้า โดยได้จากกฎของแอมแปร์ เมื่อมีกระแสไฟฟ้าไหลผ่านเข้าไปในขดลวดหรือคอยส์ ภายในคอยส์จะเกิดสนามแม่เหล็กขึ้นซึ่งจะเหนี่ยวนำให้แท่งเหล็กที่สอดอยู่เป็นแม่เหล็กไฟฟ้าปกติแม่เหล็กจะมีขั้วเหนือและขั้วใต้  ถ้านำแม่เหล็กสองแท่งมาอยู่ใกล้ๆกัน โดยนำขั้วเดียวกันมาชิดกันมันจะผลักกัน แต่ถ้าต่างขั้วกันมันจะดูดกันด้วยหลักการพื้นฐานนี้ จึงติดแม่เหล็กถาวรล้อมคอยส์เสียงและแท่งเหล็กไว้ เมื่อมีสัญญาณทางไฟฟ้าหรือสัญญาณเสียงที่เป็นไฟฟ้ากระแสสลับป้อนสัญญาณให้กับคอยส์เสียงขั้วแม่เหล็กภายในคอยส์เสียงจะเปลี่ยนทิศทางตามสัญญาณสลับที่เข้ามา  ทำให้คอยส์เสียงขยับขึ้นและลงซึ่งจะทำให้ใบลำโพงขยับเคลื่อนที่ขึ้นและลงด้วยไปกระแทกกับอากาศเกิดเป็นคลื่นเสียงขึ้น

**ประเภทของลำโพง**
 ทวีทเตอร์ คือลำโพงที่มีขนาดเล็กสุดของตู้ลำโพงออกแบบมาเพื่อให้เสียงที่มีความถี่สูง- มิดเรนจ์  คือลำโพงขนาดกลางของตู้ลำโพงถูกออกแบบมาเพื่อให้เสียงในช่วงความถี่เป็นกลางๆ คือไม่สูงหรือไม่ต่ำมากเกินไป- วูฟเฟอร์  คือลำโพงที่มีขนาดใหญ่สุดของตู้ลำโพงออกแบบมาเพื่อให้เสียงที่มีความถี่ต่ำ- ซับวูฟเฟอร์ คือลำโพงที่ทำหน้าที่ขับความถี่เสียงต่ำสุด มักมีตู้แยกต่างหาก และใช้วงจรขยายสัญญาณในตัว

**ดูเพิ่ม**
 ลำโพงคอมพิวเตอร์

หมวดหมู่:เครื่องเสียง
หมวดหมู่:เทคโนโลยี
วิกิพีเดีย:วันนี้ในอดีต/8 ธันวาคม

8 ธันวาคม: วันรัฐธรรมนูญในโรมาเนีย (พ.ศ. 2534)- พ.ศ. 2456 (ค.ศ. 1913) – สมเด็จพระเจ้าบรมวงศ์เธอ กรมพระชัยนาทนเรนทรดำริสถาปนา "โรงเรียนแพทย์ปรุงยา" ซึ่งในเวลาต่อมาคือ คณะเภสัชศาสตร์ จุฬาลงกรณ์มหาวิทยาลัย- พ.ศ. 2523 (ค.ศ. 1980) – จอห์น เลนนอน (ในภาพ) อดีตสมาชิกวงเดอะ บีทเทิลส์ ถูกมาร์ก เดวิด แชปแมนยิงด้วยอาวุธปืนได้รับบาดเจ็บสาหัสนอกอพาร์ตเมนต์ของเขาในนครนิวยอร์ก สหรัฐอเมริกา ก่อนเสียชีวิตในเวลาต่อมา- พ.ศ. 2534 (ค.ศ. 1991) – ผู้นำเบลารุส รัสเซีย และยูเครนลงนามข้อตกลงเบลาเวจา มีเนื้อหายุบสหภาพโซเวียต และสถาปนาเครือรัฐเอกราช- พ.ศ. 2536 (ค.ศ. 1993) – ผู้นำแคนาดา เม็กซิโก และสหรัฐอเมริกา ลงนามข้อตกลงสุดท้ายของข้อตกลงการค้าเสรีอเมริกาเหนือ- พ.ศ. 2547 (ค.ศ. 2004) – ผู้แทนประเทศอเมริกาใต้ 12 ประเทศลงนามปฏิญญากุสโก ซึ่งตั้งสหภาพประชาชาติอเมริกาใต้ องค์การการเมืองเหนือรัฐซึ่งถอดแบบมาจากสหภาพยุโรป ในกุสโก ประเทศเปรู
ดูเพิ่ม: 7 ธันวาคม – 8 ธันวาคม – 9 ธันวาคม
จดหมายเหตุ – รายชื่อบทความวันนี้ในอดีต
เฟิร์สท-พาสส์ เมตาโบลิซึม

เฟิร์สท-พาสส์ เอฟเฟคต์ (หรือ เฟิร์สท-พาสส์ เมตาโบลิซึม) เป็นปรากฏการณ์ของการทำลายยาเมื่อแรกเข้าสู่ร่างกายผ่านระบบทางเดินอาหาร.
หลังจากกลืนยา ยาจะถูกดูดซึมจาก ระบบย่อยอาหาร และเข้าสู่ เส้นเลือดดำที่ไปเลี้ยงตับ เมื่อถึงตับยาจะถูกทำลาย (เมตทาโบลิซึม) โดยตับเป็นบางส่วน และเหลือเข้าสู่เข้าสู่กระแสเลือดน้อยลง ส่งผลให้ชีวปริมาณออกฤทธิ์ ของยาลดลง
การเปลี่ยนแปลง ช่องทางการให้ยา (เช่น การฉีดเข้าเส้น หรือ ฉีดเข้ากล้ามเนื้อ)(ขึ้นกับลักษณะเฉพาะของตำรับว่าควรจะให้ทางใด) จะช่วยหลีกเลี่ยง เฟิร์สท-พาสส์ เอฟเฟคต์ 
ฟเร์สท-พาสส์ เมตาโบลิซึม
ฟเร์สท-พาสส์ เมตาโบลิซึม
ADME

ADME เป็น คำย่อ ซึ่งย่อจาก ดูดซึม, กระจายตัว, เผาผลาญ และ ขับถ่าย, เป็นปัจจัยที่มีความสำคัญต่อประสิทธิภาพของ สารประกอบ ยา ภายในร่างการของ สิ่งมีชีวิต ซึ่งมีรายละเอียดดังนี้:
 ดูดซึม (Absorption) : ก่อนที่สารประกอบจะออกฤทธิ์ทางชีวภาพมันจะต้องถูกดูดซึมเข้าสู่กระแสเลือด — มันจะต้องผ่านพื้นผิวผนัง (mucous) ของ เส้นทางย่อยอาหาร (digestive tract) และก่อนที่จะถึงอวัยวะหรือเซลล์เป้าหมาย ยังต้องผ่านสิ่งกีดขวางตามธรรมชาติอีกมากมายเช่น สิ่งขวางกั้นระหว่างเลือดและสมอง (blood-brain barrier)
 กระจายตัว (Distribution) : คือการดูแลให้สารประกอบยาถูกนำส่งไปยังตำแหน่งออกฤทธิ์ซึ่งส่วนใหญ่ก็คือโดยกระแสเลือด
 เผาผลาญ (Metabolism) : สารประกอบยาทุกตัวจำเป็นจะต้องสลายตัว หลังจากที่มันออกฤทธิ์ทางยาแล้วมิฉะนั้นมันก็จะสะสมอยู่ในเนื้อเยื้อและรบกวนการทำงานตามปกติของร่างกาย ในบางกรณีมีความจำเป็นที่สารประกอบยาจะต้องเปลี่ยนแปลงโครงสร้างทางเคมีก่อนที่มันจะออกฤทธิ์ทางยา เช่นยาประเภท โปรดรัก
 ขับถ่าย (Excretion) : สารประกอบที่ถูกเผาผลาญแล้วมีความจำเป็นจะต้องกำจัดออกจากร่างกายเพื่อไม่ให้สะสมในอวัยวะและเนื้อเยื้อและรบกวนการเผาผลาญที่จะเกิดขึ้นใหม่
ในบางแหล่งข้อมูลอาจใช้คำย่อ ดกผก แทน โดยเปลี่ยนตัวสุดท้าย "ขับถ่าย" เป็น "กำจัด"

**ดูเพิ่ม**
 เคมีสารสนเทศ (Cheminformatics)- คอมบิเนเตอเรียลเคมี (Combinatorial chemistry)- เภสัชวิทยา- การละลาย- ชีวปริมาณออกฤทธิ์
หมวดหมู่:เภสัชวิทยา
การดูดซึม

การดูดซึม (absorption) ในทางเคมี คือปรากฏการณ์หรือกระบวนการทางเคมีหรือฟิสิกส์ ที่อะตอม, โมเลกุลหรือไอออนเข้าไปในส่วนที่เป็นเนื้อในของวัสดุที่เป็นแก๊ส, ของเหลวหรือของแข็ง การดูดซึมนั้นเป็นกระบวนการที่แตกต่างจากการดูดซับ (adsorption) เพราะในการดูดซึม โมเลกุลที่ถูกดูดซึมจะไปอยู่ในปริมาตรของวัสดุ ส่วนการดูดซับ โมเลกุลที่ถูกดูดซับจะไปอยู่ที่ผิวของวัสดุ

**อ้างอิง**
หมวดหมู่:เคมีเชิงฟิสิกส์
หมวดหมู่:แก๊ส
เอนาลาพริล

เอนาลาพริล (Enalapril) เป็นยาประเภทเอซีอี อินฮิบิเตอร์ ใช้รักษาโรคความดันโลหิตสูงและบางประเภทของหัวใจล้มเหลวเรื้อรัง    เอนาลาพริลเป็นยาตัวแรกของกลุ่มเอซีอี อินฮิบิเตอร์ ที่มีไดคาร์บอกซิเลต (dicarboxylate) ยาตัวนี้ทำตลาดโดยเมอร์ค & โค. (Merck, Sharp & Dohme) โดยมีชื่อการค้าว่า รีนิเทค® (Renitec®) และ วาโสเทค® (Vasotec®)

**พัฒนาการ**
เอนาลาพริลถูกพัฒนาขึ้นโดยนักวิจัยของบริษัทเมอร์ค & โค. ซึ่งเป็นส่วนหนึ่งความพยายามที่จะพัฒนาการรักษาโรคความดันโลหิตสูงโดยการปรับระบบ RAAS (renin-angiotensin system หรือ renin-angiotensin-aldosterone)
ความสำเร็จของสควิบบ์ ในการพัฒนาเอซีอี อินฮิบิเตอร์ตัวแรกคือแคปโตพริล ทำให้เกิดแรงกระตุ้นในการวิจัยของเมอร์ค & โค.ที่จะสร้างผลิตภัณฑ์คู่แข่งขึ้นมา และหาทางแก้ไขความบกพร่องของแคปโตพริลที่มีโครงสร้างซัลฟ์ไฮดริล (sulfhydryl) ที่ทำให้เกิดผลข้างเคียงเป็นรสโลหะ (metallic taste)

**เอนาลาพริแลต**
เอนาลาพริแลต (Enalaprilat) เป็นเอซีอี อินฮิบิเตอร์ที่มีไดคาร์บอกซิเลตตัวแรก ถูกพัฒนาขึ้นมาเพื่อแก้ไขข้อกำกัดของแคปโตพริลด้วยการแทนที่โครงสร้างซัลฟ์ไฮดริลด้วยไดคาร์บอกซิเลต แต่ก็ต้องมีการปรับโครงสร้างพื้นฐานเพื่อให้ฤทธิ์ในการรักษาเทียบเท่ากับแคปโตพริล
เอนาลาพริแลตมีประสิทธิภาพสูงสุดเมื่อให้โดยการฉีดเข้าเส้นเท่านั้น เพราะถ้าให้เป็นยาเม็ดรับประทานจะไอออไนเซชั่นและมีการเปลี่ยนแปลงโครงสร้างทำให้ประสิทธิภาพการรักษาลดลง ด้วยเหตุนี้นักวิจัยของเมอร์ค & โค. จึงได้เอสเตอริฟิเคชั่น (esterification) อีนาลาพริแลตด้วยเอทานอล ได้ตัวยาที่ชื่อ เอนาลาพริล เป็นโปรดรักเมื่อถูกเผาผลาญในร่างกายจะได้อีนาลาพริแลตที่มีประสิทธิภาพในการรักษาสูงสุด
หมวดหมู่:ยาหลักขององค์การอนามัยโลก
หมวดหมู่:ยา
กิลกาลัด

กิลกาลัด จากภาพยนตร์ไตรภาค ลอร์ดออฟเดอะริงส์
กิลกาลัด (Gil-galad) เป็นกษัตริย์พรายชาวโนลดอร์พระองค์สุดท้ายแห่งมิดเดิ้ลเอิร์ธ ซึ่งถูกกล่าวถึงไม่มากนักใน ลอร์ดออฟเดอะริงส์ ในภาคผนวกท้ายเล่มของภาค กษัตริย์คืนบัลลังก์มีการกล่าวถึงอยู่เล็กน้อย คือ ในช่วงยุคที่สองของมัชฌิมโลก กิลกาลัดเป็นกษัตริย์ที่นำทัพพรายมาต่อสู้กับเซารอนร่วมกับมนุษย์ ซึ่งมีผู้นำ คือ เอเลนดิล และสิ้นพระชนม์ในสงครามครั้งนั้น

**ประวัติ**
กิลกาลัด เป็นสมัญญานาม ส่วนพระนามจริง คือ เอเรย์นิออน (Ereinion) เป็นโอรสเพียงองค์เดียวของฟิงกอน ซึ่งเป็นโอรสองค์ใหญ่ของฟิงโกลฟิน จอมกษัตริย์แห่งชาวโนลดอร์พลัดถิ่นบนมัชฌิมโลก พระองค์ถือกำเนิดบนแผ่นดินเบเลริอันด์ จึงเป็นราชนิกุลโนลดอร์ที่ไม่เคยเห็นแสงแห่งทวิพฤกษา
พระองค์ถูกส่งไปอยู่กับเคียร์ดันที่เกาะบาลาร์ตั้งแต่ยังทรงพระเยาว์ เพื่อให้ปลอดภัยจากการศึกสงครามระหว่างพวกเอลฟ์กับจอมมารมอร์กอธที่มีอยู่อย่างไม่หยุดหย่อน เวลาที่ฟิงกอน พระบิดา ซึ่งเป็นจอมกษัตริย์แห่งชาวโนลดอร์พลัดถิ่นต่อจากฟิงโกลฟิน สิ้นพระชนม์ไปนั้น กิลกาลัดยังทรงพระเยาว์อยู่มาก ตำแหน่งกษัตริย์จึงตกไปยังทัวร์กอนผู้เป็นพระเจ้าอา จนเมื่อกอนโดลินแตกและเบเลริอันด์จมสู่ทะเล กิลกาลัดจึงได้ขึ้นเป็นกษัตริย์ของชาวโนลดอร์พลัดถิ่นสืบต่อมา
ในยุคที่สอง กิลกาลัดได้เจริญสัมพันธไมตรีกับมนุษย์ชาวนูเมนอร์อย่างแน่นแฟ้น ได้ร่วมกันทำสงครามกับเซารอนหลายครั้ง จนกระทั่งสงครามครั้งสุดท้ายในพระชนม์ชีพของพระองค์คือสงครามแห่งพันธมิตรครั้งสุดท้าย (The Last Alliance) ในช่วงสิ้นสุดยุคที่สอง ที่อิซิลดูร์สามารถตัดนิ้วเซารอนและทำลายมันลงได้
กิลกาลัดได้เป็นผู้ครองแหวนวิลย่า ซึ่งเป็นแหวนแห่งพรายที่ทรงอานุภาพที่สุด พระองค์ได้พระราชทานแหวนนี้ให้แก่เอลรอนด์ก่อนเข้าสู่สงครามครั้งสุดท้าย

**ดูเพิ่ม**
 ราชวงศ์ฟินเว
หมวดหมู่:ตัวละครในซิลมาริลลิออน
หมวดหมู่:ตัวละครในเดอะลอร์ดออฟเดอะริงส์
หมวดหมู่:เอลฟ์ (มิดเดิลเอิร์ธ)
หมวดหมู่:ตัวละครที่เป็นนักสู้ด้วยอาวุธด้ามยาวและหอก
วิกิพีเดีย:สถิติ

หน้านี้ สรุปสถิติที่เกิดขึ้นทั้งหมดในวิกิพีเดีย
ภาษาไทย ในปัจจุบันมีหน้าที่นับได้ว่าเป็นบทความทั้งหมด  หน้า แต่ในจำนวนนี้ยังเป็นโครงอยู่กว่า 25,000 หน้า ซึ่งรวมถึงหน้าบทความเกี่ยวกับตัวเลข วันเดือนปี และบทความที่สั้นมาก หรือมีแต่กล่องข้อมูล ซึ่งอาจจะมีเนื้อหาน้อยมาก

**ความลึก**
ความลึกของบทความวิกิพีเดียคือจำนวนการแก้ไขหน้าสูงสุดสัมพัทธ์และการนำเสนอหน้าที่รองรับโดยเฉลี่ย เมื่อบทความได้รับการปรับปรุง คำนวณจากสูตร
:
สำหรับความลึกของบทความวิกิพีเดียภาษาไทย ณ  มีค่าเท่ากับ  (อัปเดต) เป็นอันดับที่ 4 ในหมู่โครงการวิกิพีเดีย

**ขนาดฐานข้อมูล == 
ณ วันที่ 20 ธันวาคม 2566 วิกิพีเดียภาษาไทยมีขนาดบทความรุ่นล่าสุดรวมกันทุกหน้า 468.8 MB

**หากพิมพ์เป็นเล่ม**
ณ  หากนำเฉพาะส่วนที่เป็นเนื้อหาของบทความทั้งหมดของวิกิพีเดียมาพิมพ์เป็นเล่ม โดยที่มีขนาดสูง 25 เซนติเมตร หนา 5 เซนติเมตร ใช้กระดาษ 500 แผ่น พิมพ์ 2 หน้า หนึ่งหน้ามี 2 คอลัมน์ หนึ่งคอลัมน์มี 80 บรรทัด 60 ตัวอักษรต่อบรรทัด (นับเผื่อสระบน–ล่าง ตามแบบอักษรไทยแล้ว) ดังนั้นหนึ่งเล่มจะได้ 9,600,000 ตัวอักษร หรือ 600,000 ประโยคภาษาไทย จะใส่ได้  บทความต่อเล่ม (ไม่นับการใส่ภาพ) และต้องใช้ตู้หนังสือสูง 2 เมตร 50 เซนติเมตร กว้าง 1 เมตร จำนวน  ตู้ เพื่อเก็บสารานุกรมที่มีทุกบทความในวิกิพีเดียภาษาไทยจำนวน  เล่ม และเพิ่มขึ้นทุกวัน ดูเพิ่มที่ วิกิพีเดีย:สถิติ/ชั้นวางหนังสือ

**สถิติปรับอัตโนมัติ**
 พิเศษ:Statistics – หน้าซึ่งรายงานจำนวนบทความปัจจุบัน ซึ่งเห็นได้ทุกที่ที่ใช้คุณลักษณะ  ของมีเดียวิกิ นอกจากนี้ยังบันทึกจำนวนหน้าทั้งหมดโดยรวม จำนวนการแก้ไขและการแก้ไขต่อหน้า และจำนวนผู้ใช้ลงทะเบียนและผู้ดูแลระบบ ตลอดจนลิงก์ไปยังหน้าสถิติอื่น

**การนับที่ยังทำงานอยู่**

**ทั่วไป**
 https://stats.wikimedia.org/EN/Sitemap.htm- https://stats.wikimedia.org/v2/#/th.wikipedia.org
** รวบรวมสถิติน่าสนใจจาก stats.wikimedia

**การแก้ไข**
 wmcharts – แผนภูมิจำนวนมากเกี่ยวกับการแก้ไข การอัปโหลด การบล็อก การลบ บัญชีใหม่ การย้อนล่าสุด ฯลฯ

**การเข้าชมหน้า**
  Pageviews Analysis – สถิติการเข้าชมบทความ สามารถเรียกดูการเปรียบเทียบระหว่างบทความได้-  Topviews Analysis — สถิติบทความที่มีการเข้าชมสูงสุด

**การลบ**
 รายการหน้าและไฟล์ล่าสุดที่ถูกลบ ดูได้ที่ Special:Log/delete

**สถิติปรับเป็นคราว ๆ**
 Wikipedia Statistics Sitemap – สถิติของ Erik Zachte สำหรับทุกโครงการและทุกภาษา ปรับ 2 เดือนครั้ง- จำนวนบทความ รวมช่วงห่าง- วิกิพีเดีย:รายชื่อชาววิกิพีเดียตามจำนวนการแก้ไข

**ดูเพิ่ม**
 ที่สุดในวิกิพีเดียไทย สถิติผู้ใช้งานและบทความ- วิกิพีเดีย:สถิติ/จำนวนผู้ใช้งาน (ข้อมูลเก่า ไม่มีการเพิ่มเติมแล้ว)

**อ้างอิง**

**ลิงก์ภายนอก**
  สถิติประวัติหน้าวิกิพีเดีย
สถิติ
วิกิพีเดีย:วันนี้ในอดีต/9 ธันวาคม

9 ธันวาคม: วันประกาศเอกราชในแทนซาเนีย (พ.ศ. 2504); วันกองทัพในเปรู- พ.ศ. 2336 (ค.ศ. 1793) – โนอาห์ เว็บสเตอร์ นักพจนานุกรมชาวอเมริกัน ตั้ง อเมริกันมิเนอร์วา หนังสือพิมพ์รายวันฉบับแรกของนครนิวยอร์ก- พ.ศ. 2483 (ค.ศ. 1940) – สงครามโลกครั้งที่สอง: กำลังอังกฤษและเครือจักรภพเปิดฉากปฏิบัติการเข็มทิศ ปฏิบัติการทางทหารใหญ่แรกของฝ่ายสัมพันธมิตรในการทัพทะเลทรายตะวันตก- พ.ศ. 2489 (ค.ศ. 1946) – เริ่มการพิจารณาคดีแพทย์ เพื่อดำเนินคดีกับแพทย์ผู้ถูกกล่าวหาว่าเกี่ยวข้องกับการทดลองมนุษย์ของนาซีระหว่างสงครามโลกครั้งที่สอง- พ.ศ. 2522 (ค.ศ. 1979) – คณะกรรมการนักวิทยาศาสตร์องค์การอนามัยโลกรับรองว่าโรคฝีดาษ (ผู้ป่วยในภาพ) หมดไปทั่วโลก นับเป็นโรคติดต่อในมนุษย์ชนิดเดียวที่ถูกกำจัดไปจากธรรมชาติอย่างสมบูรณ์จวบจนปัจจุบัน
ดูเพิ่ม: 8 ธันวาคม – 9 ธันวาคม – 10 ธันวาคม
จดหมายเหตุ – รายชื่อบทความวันนี้ในอดีต
แม่แบบ:พักผ่อน

แม่แบบนี้ใช้สำหรับติดในหน้าผู้ใช้เท่านั้น- พารามิเตอร์ที่ 1 (optional) ให้ใส่ชื่อผู้ใช้ หรือการเชื่อมโยงไปยังหน้าผู้ใช้ หากไม่ใส่จะดึงชื่อผู้ใช้จากหัวเรื่องมาแสดงโดยอัตโนมัติ- พารามิเตอร์ที่ 2 (optional) ให้ใส่วันที่ที่จะกลับมา หากไม่ใส่จะขึ้นว่า "และจะกลับมาในเร็ววัน"- พารามิเตอร์ที่ 3 (optional) ให้ใส่สาเหตุที่ไม่สามารถใช้วิกิพีเดียได้ตามปกติ หากไม่ใส่จะไม่แสดงสาเหตุ
แม่แบบ:มีธุระ

แม่แบบนี้ใช้สำหรับติดในหน้าผู้ใช้เท่านั้น- พารามิเตอร์ที่ 1 (optional) ให้ใส่ชื่อผู้ใช้ หรือการเชื่อมโยงไปยังหน้าผู้ใช้ หากไม่ใส่จะดึงชื่อผู้ใช้จากหัวเรื่องมาแสดงโดยอัตโนมัติ
อิทธิสุนทร วิชัยลักษณ์

อิทธิสุนทร วิชัยลักษณ์ เกิดวันที่ 15 พฤศจิกายน พ.ศ. 2505 จบการศึกษาระดับมัธยมปลายจากโรงเรียนเตรียมอุดมศึกษา และระดับปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย 
ประวัติการทำงานของอิทธิสุนทร เริ่มต้นจากการเป็นผู้เขียนบทและร่วมแสดงในรายการเพชฌฆาตความเครียด เป็นโปรดิวเซอร์และผู้กำกับที่บริษัทเจเอสแอล ทำรายการพลิกล็อก, วิก 07, รายการละคร และมินิซีรีส์หลายเรื่อง    
เขียนหนังสือรวมเรื่องสั้น ชุด ”เพียงความทรงจำเอาไว้เลย” และเขียนเพลงให้กับหลายศิลปิน เช่น ระวิวรรณ จินดา, แอนนา โรจน์รุ่งฤกษ์, อังศนา ช้างเศวต, ไฮ-ร็อก, โคโคแจ๊ส ฯลฯ รวมทั้งเพลงประกอบรายการโทรทัศน์ และเพลงโฆษณา 
เป็นผู้กำกับภาพยนตร์โฆษณา และภาพยนตร์ไทย ที่บริษัท กิมมิคไดเรคชั่น และบริษัท กิมมิคฟิล์ม โดยมีผลงานเขียนบทและกำกับภาพยนตร์เรื่อง “ลูกบ้าเที่ยวล่าสุด” ละครโทรทัศน์เรื่อง “ปู่ครับ ผมรักพ่อ”, “พระจันทร์ลายกระต่าย” และประสบความสำเร็จอย่างสูงจากภาพยนตร์เรื่อง “โหมโรง” 
ด้วยผลงานภาพยนตร์ที่ประสบความสำเร็จหลายเรื่อง และเป็นอีกผู้หนึ่งที่สร้างชื่อเสียงให้วงการภาพยนตร์ไทยเป็นที่รู้จักไปทั่วโลก ทำให้อิทธิสุนทรได้รับรางวัลต่าง ๆ มากมาย เช่น รางวัลภาพยนตร์ยอดเยี่ยม ผู้กำกับยอดเยี่ยม เขียนบทยอดเยี่ยม ชมรมวิจารณ์บันเทิง ปี 2536 จาก “ลูกบ้าเที่ยวล่าสุด”, รางวัลภาพยนตร์ส่งเสริมเยาวชน ปี 2536 จาก “ลูกบ้าเที่ยวล่าสุด”, รางวัลเมขลา ละครสร้างสรรค์ดีเด่น ปี 2542 จาก “พระจันทร์ลายกระต่าย”, รางวัลภาพยนตร์ยอดเยี่ยม ผู้กำกับยอดเยี่ยม จากงานภาพยนตร์แห่งชาติ(สุพรรณหงส์) และชมรมวิจารณ์บันเทิง ปี 2547 จาก “โหมโรง”, รางวัลAudience Awards จาก Miami International Film Festival (2005) และ MAINE International Film Festival (2005) จาก “โหมโรง”

**ผลงานแสดงภาพยนตร์**
 คนเลี้ยงช้าง (2533) รับบท ชัย

**กำกับภาพยนตร์**
 รักมหาเฮง (2531)- ลูกบ้าเที่ยวล่าสุด (2536)- โหมโรง (2547)

**บทภาพยนตร์**
 บุญชู 6 โลกนี้ดีออกสุดสวยน่ารักน่าอยู่ ถ้าหงุ่ย (2534)- ลูกบ้าเที่ยวล่าสุด (2536)- โหมโรง (2547)- บุญชู จะอยู่ในใจเสมอ (2553)

**กำกับละครโทรทัศน์**
 ปู่ครับ ผมรักพ่อ (2538)
*พระจันทร์ลายกระต่าย (2542)

**ประพันธ์เพลง**
 เมืองผีเสื้อ - ไฮ-ร็อก- อะไรหนอ - นันทิดา แก้วบัวสาย- เรียนรู้ใจ - แอนนา โรจน์รุ่งฤกษ์- อัศจรรย์อยู่ที่ใจ - แอนนา โรจน์รุ่งฤกษ์- เพียงแต่วันนั้น - แอนนา โรจน์รุ่งฤกษ์

**เพลง**
 We Are The World (ทุกคนเป็นโลก) (2531)

**คอนเสิร์ต**
 ครบเด็กสร้างบ้าน ตอน ANTI-AGING (26 พฤษภาคม 2562)

**อ้างอิง**
 ประวัตินิสิตเก่าดีเด่น สมาคมนิสิตเก่าสถาปัตย์จุฬาฯ
หมวดหมู่:ผู้กำกับภาพยนตร์ชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:ผู้ชนะรางวัลผู้กำกับภาพยนตร์ยอดเยี่ยมพระสุรัสวดี
ทิพย์สุดา ปทุมานนท์

รองศาสตราจารย์ ดร.ทิพย์สุดา ปทุมานนท์ (เกิด พ.ศ. 2496 - ) สถาปนิกชาวไทย อดีตอาจารย์ประจำภาควิชาสถาปัตยกรรมศาสตร์ จุฬาลงกรณ์มหาวิทยาลัย นับเป็นอาจารย์รุ่นบุกเบิกคนสำคัญคนหนึ่งในสายวิชาชีพสถาปัตยกรรม เขาเป็นผู้แต่งหนังสือด้านสถาปัตยกรรมศาสตร์หลายเล่ม โดยหนังสือแต่ละเล่มนั้นเป็นเอกลักษณ์ด้วยการเขียนมือล้วน ทั้งตัวหนังสือและภาพวาด ที่ไม่ใช้เครื่องพิมพ์ช่วย รองศาสตราจารย์ ดร.ทิพย์สุดา ได้รับเลือกเป็น "อาจารย์ดีเด่นแห่งชาติของ ปอมท. ประจำปี 2549" ในสาขามนุษยศาสตร์
รศ.ดร.ทิพย์สุดา ปทุมานนท์ เข้าเรียนคณะสถาปัตยกรรมศาสตร์ จุฬาลงกรณ์มหาวิทยาลัย ปี 2514 รุ่นเดียวกับ อ.เผ่า สุวรรณศักดิ์ศรี, ดร.ดุษฎี ทายตะคุ, นายยอดเยี่ยม เทพธรานนท์ และได้เรียนต่อปริญญาโทด้านสถาปัตยกรรมศาสตร์ที่ มหาวิทยาลัยอิลลินอยส์ เออร์แบนา-แชมเปญจน์ เมืองเออร์แบนา-แชมเปญจน์ และปริญญาเอกสาขาสถาปัตยกรรมที่ มหาวิทยาลัยมิชิแกน เมืองแอน-อาร์เบอร์ สหรัฐอเมริกา ตั้งแต่จบการศึกษาปริญญาโทก็ได้เข้ารับราชการเป็นอาจารย์ที่คณะสถาปัตยกรรมศาสตร์ จุฬาลงกรณ์มหาวิทยาลัย
รศ.ดร.ทิพย์สุดาได้เขียนบทความและหนังสือมากมายเกี่ยวกับศาสตร์ทางด้านสถาปัตยกรรม เช่น กำเนิดสถาปัตยกรรม : กำเนิดนิรนาม กำเนิดในโลกของเด็ก กำเนิดภาษา, 2537, ปรากฏการณ์ศาสตร์ในสถาปัตยกรรม : 2536, กัมปนาทแห่งความสงัด
ผลงานการออกแบบนั้นได้ร่วมกับ รศ.เลอสม สถาปิตานนท์ ออกแบบอาคารจามจุรี 5, อาคารวิทยกิตติ์, อาคารวิศวกรรม 5 (จุฬาลงกรณ์มหาวิทยาลัย) และได้ร่วมกับ รศ.เลอสม สถาปิตานนท์ และ รศ.อวยชัย วุฒิโฆสิต ออกแบบอาคารวิทยนิเวศน์

**เครื่องราชอิสริยาภรณ์ == 

**อ้างอิง**
หมวดหมู่:รองศาสตราจารย์
หมวดหมู่:สถาปนิกชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยอิลลินอย เออร์แบนา-แชมเปญจน์
หมวดหมู่:บุคคลจากมหาวิทยาลัยมิชิแกน
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
สักวาหวานอื่น

สักวาหวานอื่น หรือ สักวาหวานอื่นมีหมื่นแสน เป็นกลอนสักวาที่มีชื่อบทหนึ่ง ประพันธ์โดยพระเจ้าบรมวงศ์เธอ กรมหลวงบดินทรไพศาลโสภณ ฑีฆชนม์เชษฐประยูร ที่มีเนื้อหาเกี่ยวกับการพูดของมนุษย์
มีความหมายโดยรวมว่า "ดอกไม้มากมายเท่าใด ก็ไม่เหมือนคำพูดคำเดียว ที่ออกมาจากปากคนเหมือนกับความหอมของดอกไม้ ที่สามารถโน้มน้าวจิตใจคนได้"
ส่วนในวรรคที่สองนั้น มีความหมายโดยรวมว่า "หากคำพูดเหล่านั้นเป็นคำกล่าวว่าร้าย หากกลั่นออกมาจากปากมนุษย์แล้ว มันจะรุนแรงเหมือนกับดื่มบอระเพ็ดที่มีรสขมจัด ไม่ว่าผู้ดี ไพร่ หรือใคร ได้ยินแล้ว ก็ต่างไม่สบอารมณ์"
หมวดหมู่:กลอนสักวา
เกียรติศักดิ์ เวทีวุฒาจารย์

เกียรติศักดิ์ เวทีวุฒาจารย์ (เกี๊ยง; 30 มกราคม พ.ศ. 2506 – ) เป็นหนึ่งในสมาชิกวงดนตรีเฉลียง ซึ่งได้เคยแสดงคอนเสิร์ตถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และในการกุศลต่าง ๆ นอกจากนี้ยังเป็นหนึ่งในผู้ก่อตั้งกองทุนเฉลียง เพื่อมอบทุนสนับสนุนกิจกรรมการศึกษาสำหรับเด็ก

**งานเพลง**
เกียรติศักดิ์ เป็นชาวตำบลมีชัย อำเภอเมือง จังหวัดหนองคาย เมื่อได้มาศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย ได้ร่วมเล่นดนตรีกับรุ่นพี่คือ ประภาส ชลศรานนท์ ชักชวนไปร้องเพลงประกอบละคร นายแพทย์สนุกสนาน และได้เป็นหนึ่งในสมาชิกวงดนตรีเฉลียง โดยได้ร่วมกิจกรรมเล่นดนตรีในงานพิธีต่าง ๆ ของคณะ เช่น งานรับน้องใหม่ งานลอยกระทง ในการทำละครก็ได้รับตำแหน่งผู้ควบคุมเสียง และแต่งเพลงประกอบละคร จนสร้างชื่อเสียงให้กับคณะเป็นอย่างมาก
ผลงานเพลง - เฉลียง 5 ชุด คือ อื่น ๆ อีกมากมาย เอกเขนก เฉลียงหลังบ้าน แบ-กบาล ตะไคร่น้ำสุดขอบฟ้า- เด็ดดอกไม้สะเทือนถึงดวงดาว ร่วมกับ ฉัตรชัย ดุริยประณีต (2536 สังกัด มูเซอร์ เรคคอร์ดส)- ผลงานเดี่ยวคือ กว้างxยาว และ แสง-เงา- อัลบั้มพิเศษ ผูกใจ (ร่วมด้วย ฉัตรชัย ดุริยประณีต, ศุ บุญเลี้ยง, พัดชา AF2, นัท AF4)
ผลงานโฆษณา- เป๊ปซี่ 2531

**งานสถาปนิก**
ตั้งแต่จบการศึกษาได้เข้าทำงานเป็นสถาปนิกที่บริษัท สถาปนิก 49 ในด้านการทำงานวิชาชีพนั้นได้รับรางวัลจากสมาคมสถาปนิกสยามหลายรางวัล โดยผลงานดีเด่นทางด้านการออกแบบ ได้แก่ โบสถ์วัดป่าสุนันทวนาราม จังหวัดกาญจนบุรี บ้านพักอาศัยของ คุณอดิศัย ตันสกุล เชียงใหม่ อาคารที่ว่าการกระทรวงต่างประเทศ ถนนศรีอยุธยา กรุงเทพมหานคร มหาวิทยาลัยแม่ฟ้าหลวง จังหวัดเชียงราย และยังได้เป็นผู้บรรยายพิเศษด้านสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย มหาวิทยาลัยศิลปากร มหาวิทยาลัยเกษตรศาสตร์ มหาวิทยาลัยเชียงใหม่ มหาวิทยาลัยศรีปทุม มหาวิทยาลัยแม่ฟ้าหลวง

**อ้างอิง**
 ประวัตินิสิตเก่าดีเด่น คณะสถาปัตย์จุฬาฯ- เฉลียงเรื่องราวบนแผ่นไม้, สำนักพิมพ์ แม่ขมองอิ่ม, ธันวาคม 2543
หมวดหมู่:นักดนตรีชาวไทย
หมวดหมู่:สถาปนิกชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากอำเภอเมืองหนองคาย‎‎
หมวดหมู่:เฉลียง
วัชระ แวววุฒินันท์

วัชระ แวววุฒินันท์
วัชระ แวววุฒินันท์ นักเขียน มีผลงาน คือ เรื่องสั้นชุดว้าวุ่น ในนามปากกาชื่อ ปินดา โพสยะ

**ประวัติ**
เกิดวันที่ 22 พฤศจิกายน พ.ศ. 2503 หรือ อั๋น เข้าศึกษาในคณะสถาปัตยกรรมศาสตร์ จุฬาลงกรณ์มหาวิทยาลัย แผนกสถาปัตย์เมื่อ พ.ศ. 2521 หลังจากนั้นได้ทำงานที่บริษัท เจ เอส แอล จำกัด ในตำแหน่งครีเอทีฟ ดูแลการผลิตรายการโทรทัศน์ตั้งแต่ปี พ.ศ. 2524 และเป็นโปรดิวเซอร์ในปีต่อมา มีผลงานที่เป็นที่ติดตาตรึงใจผู้คนทั้งในและต่างประเทศมาแล้วจากพิธีเปิด-ปิด การแข่งขันกีฬาเอเชียนเกมส์ ครั้งที่ 13 ที่กรุงเทพมหานคร พ.ศ. 2541 และงานควบคุมการผลิตงานแปรอักษร กีฬาซีเกมส์ ครั้งที่ 20 ที่ประเทศบรูไน และเคยดำรงตำแหน่งประธานเจ้าหน้าที่ฝ่ายปฏิบัติการ บริษัท เจ เอส แอล โกลบอล มีเดีย จำกัด

**อ้างอิง**
 ประวัตินิสิตเก่าดีเด่น คณะสถาปัตย์จุฬาฯ
หมวดหมู่:นักเขียนชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนสาธิตแห่งมหาวิทยาลัยเกษตรศาสตร์
หมวดหมู่:เจ เอส แอล โกลบอล มีเดีย
ธนบุรี

ธนบุรี อาจหมายถึง
 การปกครอง- อาณาจักรธนบุรี อาณาจักรสยามในช่วงปี พ.ศ. 2310-2325 - ฝั่งธนบุรี พื้นที่กรุงเทพมหานครที่ตั้งอยู่ทางฝั่งตะวันตกหรือฝั่งขวาของแม่น้ำเจ้าพระยา เดิมมีฐานะเป็นจังหวัดธนบุรี - จังหวัดธนบุรี อดีตจังหวัดหนึ่งของประเทศไทย ปัจจุบันเป็นส่วนหนึ่งของกรุงเทพมหานคร- เขตธนบุรี เป็น 1 ใน 50 เขตการปกครองในกรุงเทพมหานคร ซึ่งเคยเป็นศูนย์กลางการปกครองของจังหวัดธนบุรีมาก่อน
 การคมนาคม- สถานีรถไฟธนบุรี ชื่อสถานีรถไฟสายใต้ของการรถไฟแห่งประเทศไทย- สถานีกรุงธนบุรี ชื่อสถานีของรถไฟฟ้าบีทีเอส สายสีลม- ถนนกรุงธนบุรี- สะพานกรุงธน สะพานข้ามแม่น้ำเจ้าพระยา เชื่อมระหว่างเขตดุสิตกับเขตบางพลัด- แยกพาณิชยการธนบุรี
 สถาบันการศึกษา- มหาวิทยาลัยธนบุรี- มหาวิทยาลัยกรุงเทพธนบุรี- มหาวิทยาลัยราชภัฏธนบุรี- มหาวิทยาลัยเทคโนโลยีพระจอมเกล้าธนบุรี- วิทยาลัยพณิชยการธนบุรี สถาบันการอาชีวศึกษากรุงเทพมหานคร- โรงเรียนเซนต์ปีเตอร์ ธนบุรี- โรงเรียนสวนกุหลาบวิทยาลัย ธนบุรี- โรงเรียนธนบุรีวรเทพีพลารักษ์
 อื่น ๆ- ราชวงศ์ธนบุรี
** สมเด็จพระเจ้ากรุงธนบุรี- พระราชวังกรุงธนบุรี- เรือหลวงธนบุรี - เรือรบของราชนาวีไทยซึ่งตั้งชื่อตามนามของอาณาจักรธนบุรี- โรงพยาบาลธนบุรี และโรงพยาบาลธนบุรี 2 สถานพยาบาลเอกชนในกรุงเทพมหานคร- ตลาดธนบุรี- สโมสรฟุตบอลกรุงธนบุรี ชื่อสโมสรฟุตบอลในอดีต (ปัจจุบันไม่ได้ลงแข่งขันแล้ว)
หมวดหมู่:หน้าแก้ความกำกวมชื่อสถานที่